CELEX: 32021R1087
Language: hu
Date: 2021-04-07 00:00:00
Title: A Bizottság (EU) 2021/1087 felhatalmazáson alapuló rendelete (2021. április 7.) az (EU) 2018/1139 európai parlamenti és tanácsi rendeletnek a Chicagói Egyezmény rendelkezéseire tett hivatkozások naprakésszé tétele tekintetében történő módosításáról (EGT-vonatkozású szöveg)

2021.7.5.   
               
               
                  HU
               
               
                  Az Európai Unió Hivatalos Lapja
               
               
                  L 236/1
               
            
         A BIZOTTSÁG (EU) 2021/1087 FELHATALMAZÁSON ALAPULÓ RENDELETE
         (2021. április 7.)
         az (EU) 2018/1139 európai parlamenti és tanácsi rendeletnek a Chicagói Egyezmény rendelkezéseire tett hivatkozások naprakésszé tétele tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári légi közlekedés területén alkalmazandó közös szabályokról és az Európai Unió Repülésbiztonsági Ügynökségének létrehozásáról és a 2111/2005/EK, az 1008/2008/EK, a 996/2010/EU, a 376/2014/EU európai parlamenti és tanácsi rendelet és a 2014/30/EU és a 2014/53/EU európai parlamenti és tanácsi irányelv módosításáról, valamint az 552/2004/EK és a 216/2008/EK európai parlamenti és tanácsi rendelet és a 3922/91/EGK tanácsi rendelet hatályon kívül helyezéséről szóló, 2018. július 4-i (EU) 2018/1139 európai parlamenti és tanácsi rendeletre (1) és különösen annak 19. cikke (3) bekezdésére,
         mivel:
         
                     (1)
                  
                  
                     A légi járműveknek – a pilóta nélküli légi járművek kivételével –, valamint motorjaiknak, propellereiknek, alkatrészeiknek és fel nem szerelt berendezéseiknek meg kell felelniük a környezetvédelmi követelményeknek. Az (EU) 2018/1139 rendelet a Chicagói Egyezmény e követelményeket tartalmazó különös rendelkezéseire való hivatkozással rendelkezik ezekről.
                  
               
                     (2)
                  
                  
                     Az ICAO Tanács 2020. március 11-én, 219. ülésszakának ötödik ülésén elfogadta a Chicagói Egyezmény 16. függeléke I. kötetének („Légi járművek zaja”) 13. módosítását, II. kötetének („Légijármű-hajtóművek által okozott légszennyezés”) 10. módosítását és III. kötetének („Repülőgépek CO2-kibocsátása”) 1. módosítását. E módosítások 2021. január 1-jétől valamennyi tagállamban hatályba léptek.
                  
               
                     (3)
                  
                  
                     A Chicagói Egyezmény rendelkezéseire tett hivatkozásokat ezért naprakésszé kell tenni, az (EU) 2018/1139 rendeletet ennek megfelelően módosítani kell.
                  
               
                     (4)
                  
                  
                     Az e rendeletben előírt intézkedések az Európai Unió Repülésbiztonsági Ügynöksége (EASA) által az (EU) 2018/1139 rendelet 76. cikkének (1) bekezdésével összhangban kibocsátott 03/2020 számú véleményen alapulnak,
                  
               ELFOGADTA EZT A RENDELETET:
         
            1. cikk
            Az (EU) 2018/1139 rendelet 9. cikke 2. bekezdésének első albekezdése helyébe a következő szöveg lép:
            
               „Az említett légi járműveknek, valamint motorjaiknak, propellereiknek, alkatrészeiknek és fel nem szerelt berendezéseiknek a zaj és a kibocsátások vonatkozásában meg kell felelniük a Chicagói Egyezmény 16. függeléke I. kötetének 13. módosításában és II. kötetének 10. módosításában, valamint III. kötetének 1. módosításában foglalt, 2021. január 1-jétől alkalmazandó környezetvédelmi követelményeknek.”
            
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. április 7-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 212., 2018.8.22., 1. o.